ભારતમાં આધાર ડેટાબેસની સુરક્ષાને લઇ ફરી એકવખત પ્રશ્ન ઉભો થઇ ગયો છે. ત્રણ મહિનાની લાંબી શોધખોળ બાદ એક મીડિયા રિપોર્ટમાં દાવો કરાયો છે કે આધારના ડેટાબેસમાં એક સોફટવેર પેચ દ્વારા ઘૂસપેઠ કરાઇ છે. પેચથી આધારના સિક્યોરિટી ફિચરને બંધ કરી શકાય છે. ‘હફપોસ્ટ ઇન્ડિયા’ના રિપોર્ટમાં દાવો કરાયો છે કે કોઇપણ અનધિકૃત વ્યક્તિ માત્ર 2500 રૂપિયામાં સરળતાથી મળનાર આ પેચ દ્વારા દુનિયામાં ગમે ત્યારે આધાર આઇડી તૈયાર કરી શકે છે.